Чэмпіянат свету па снукеры 2017

**Чэмпіяна́т све́ту 2017** (, таксама вядомы як *Betfred World Snooker Championship 2017* — ад назвы спонсара) — прафесійны рэйтынгавы турнір па снукеры, які праходзіў з 15 красавіка па 1 мая 2017 года ў тэатры Крусібл, у Шэфілдзе, Англія. Найпрэстыжнейшае і найбуйнейшае па рэйтынгавых ачках і прызавых грошах снукернае спаборніцтва, а таксама трэцяе спаборніцтва Трайной кароны ў сезоне 2016/2017. Турнір стаў 83-м розыгрышам чэмпіянату свету, які быў заснаваны ў 1927 годзе, і 41-м сусветным першынствам, якое праходзіла у тэатры Крусібл. Кампанія Betfred у сёмы раз і ў трэці раз запар стала спонсарам чэмпіянат свету.

## Турнір 
 — месца праведзення кваліфікацыі чэмпіянату.]]
Чэмпіянат свету 2017 года стаў 83-м чэмпіянатам свету па снукеры, які штогод праходзіў з 1927 года з перапынкамі з 1941 па 1945 гады і з 1958 па 1963 гады. Турнір з'яўляецца адным з трох турніраў Трайной снукернай кароны (разам з чэмпіянатам Вялікабрытаніі і Мастэрс), а таксама самым прэстыжным і самым высокааплатным з усіх снукерных спаборніцтваў. З самога заснавання чэмпіянат свету праходзіў у розных гарадах Англіі, а таксама на востраве Джэрсі (1957), у Паўднёва-Афрыканскай Рэспубліцы (1965) і ў Аўстраліі (1971, 1975). З 1977 года сусветнае першынства праходзіць на арэне тэатру Крусібл у Шэфілдзе. 

Чэмпіянат свету 2017 праходзіў пад эгідай сусветнай асацыяцыі прафесійнага більярда і снукера () і ўваходзіў у каляндар мэйн-тура, а таксама з'яўляўся 19-м і апошнім рэйтынгавым турнірам снукернага сезона 2016/2017.

Матчы асноўнай стадыі турніру (31 паядынак) гуляліся на двух сталах арэны тэатру Крусібл, а кваліфікацыя спаборніцтва праходзіла ў міжнародным спартыўным цэнтры «Ponds Forge» у Шэфілдзе, Англія і скончылася за некалькі дзён да пачатку чэмпіянату свету.

## Прызавыя грошы 
Кампанія Betfred у сёмы раз і ў трэці раз запар спансіравала чэмпіянат свету па снукеры. Прызавы фонд турніру ўзрос у параўнанні з мінулым годам на £249,900 і склаў £1,750,000 (найвышэйшы прызавы фонд на чэмпіянаце свету з 2003 года). Таксама на £45,000 больш у параўнанні з чэмпіянатам свету 2016 атрымаў пераможца турніру — £375,000, якія сталі новым рэкордным першым прызам асобнага турніру ў гісторыі снукера.

Згодна з грашовай рэйтынгавай сістэмай, якая прыняла статус афіцыйнай з сезона 2014/2015, прызавыя грошы сталі эквівалентнымі рэйтынгавым ачкам. Такім чынам, рэйтынг снукерыста стаў адлюстроўваць суму прызавых грошай, якія ён зарабіў на рэйтынгавых турнірах за апошнія два гады.

## Фармат турніру 
 у Шэфілдзе.]]
На чэмпіянаце свету 2017 прынялі ўдзел 144 гульцы, з якіх 128 — удзельнікі мэйн-тура і 16 — аматары. 128 удзельнікаў — гульцы з нумарамі пасеву з 17 па 144 пачалі турнір з першага кваліфікацыйнага раўнда ў фармаце матча на выбыванне (64 гульні), які праходзіў за 10 дзён да асноўнай стадыі. Пасля гэтага пераможцы гулялі паміж сабой у другім раўндзе (32 гульні) і ў заключным трэцім (16 гульняў). Пры гэтым пасеў чэмпіянату прадвызначаў немагчымасць сустрэчы гульцоў з нумарамі пасеву з 17 па 80 раней за другі кваліфікацыйны раўнд, гульцоў з нумарамі пасеву з 17 па 48 раней за трэці раўнд, а снукерысты з нумарамі пасеву з 17 па 32 увогуле не маглі патрапіць адзін на аднаго ў кваліфікацыі. Кваліфікацыя чэмпіянату свету ў чацвёрты раз запар праходзіла ў міжнародным спартыўным цэнтры «Ponds Forge» у Шэфілдзе, Англія. Такім чынам, у асноўную стадыю спаборніцтва свету выйшлі 16 гульцоў, якія далучыліся да 16 снукерыстаў з нумарамі пасеву з 1 па 16.

16 пераможцаў трэцяга кваліфікацыйнага раўнда і 16 гульцоў, якія трапілі на чэмпіянат без кваліфікацыі, гулялі ў асноўнай стадыі на выбыванне, пачынаючы з 1/16 фіналу, дзе члены дзвюх гэтых груп гулялі паміж сабой. Лёсаванне турніру прадвызначала немагчымасць сустрэчы гульцоў топ-16 раней за 1/8 фіналу, гульцоў топ-8 раней чвэрцьфіналаў, гульцоў з першай чацвёркі сеяных раней паўфіналу і двух першых сеяных раней фіналу чэмпіянату свету. Пяць раўндаў асноўнай стадыі праходзілі на працягу семнаццаці дзён на самай вядомай снукернай арэне ў свеце ў тэатры Крусібл у Шэфілдзе, Англія.

## Кваліфікацыя 
Пасеў гульцоў на чэмпіянат свету 2017 быў утвораны паводле афiцыйнага рэйтынгу на 3 красавіка 2017 года (пасля адкрытага чэмпіянату Кітая 2017 года). Лідар сусветнага рэйтынгу Марк Сэлбі атрымаў першы нумар пасеву, бо з'яўляўся і дзеючым чэмпіёнам свету.

### Кваліфікацыйная сетка 
### Соценныя брэйкі 
У 111 матчах кваліфікацыі да чэмпіянату свету гульцы аформілі 84 соценныя серыі, што на 48 сэнчуры менш, чым у 112 матчах у 2016 годзе.

Лідарам па колькасці соценных серый стаў Гэры Уілсан, які зрабіў 8 сэнчуры-брэйкаў, у тым ліку максімальны, і ўпершыню ў кар'еры прайшоў кваліфікацыю. За серыю ў 147 ачкоў, які Уілсан выканаў у першым матчы кваліфікацыі супраць Джоша Буало, 31-гадовы англічанін атрымаў £1000 фунтаў у якасці прыза за найвышэйшы брэйк кваліфікацыі і яшчэ £1000 у якасці пераходнага прыза за максімальную серыю. Гэты максімальны брэйк стаў 131-м у гісторыі снукера, 13-м у сезоне і 3-м у кваліфікацыях да чэмпіянату свету, а таксама 2-м у кар'еры Уілсана.

Ніжэй прадстаўленыя ўдзельнікі, упарадкаваныя па іх найвышэйшаму брэйку на турніры. Насупраць пералічаны ўсе соценныя серыі кожнага гульца.

## Удзельнікі 
У асноўнай стадыі чэмпіянату свету 2017 прымалі ўдзел 16 гульцоў, якія мелі найвышэйшыя нумары пасеву, а таксама 16 снукерыстаў, якія перамаглі ў матчах трэцяга кваліфікацыйнага раўнда.

41-гадовы Роні О’Саліван прымаў удзел у 25-й асноўнай стадыі чэмпіянату свету запар, не прапусціўшы ніводнага турніру са свайго дэбютнага розыгрышу 1993 года. 46-гадовы Пітэр Эбдан гуляў на 24-м чэмпіянаце свету, прапусціўшы розыгрышы 2014 і 2015 года пасля свайго дэбютнага турніру ў 1992 годзе. У 23-і раз запар у Крусібле гуляў 41-гадовы Джон Хігінс, які дэбютаваў у 1995 годзе.

У 2017 годзе ў Крусібл патрапілі 5 дэбютантаў: Чжоу Юэлун (37), Дэвід Грэйс (51), Гэры Уілсан (59), Янь Бінтаа (63) і Напон Саенхам (72).

З усіх удзельнікаў максімальную колькасць чэмпіёнскіх тытулаў меў Роні О’Саліван (5 тытулаў: 2001, 2004, 2008, 2012, 2013) і ў выпадку чарговай перамогі мог зраўняцца са Стывам Дэвісам, які выйграў 6 чэмпіянатаў свету. Апроч О'Салівана чэмпіёнамі свету станавіліся яшчэ сем удзельнікаў турніру: Джон Хігінс (4 тытулы: 1998, 2007, 2009, 2011), Марк Сэлбі (2 тытулы: 2014, 2016), Сцюарт Бінэм (2015), Ніл Робертсан (2010), Грэм Дот (2006), Шон Мёрфі (2005) і Пітэр Эбдан (2002).

Самым узроставым удзельнікам асноўнай стадыі чэмпіянату свету 2017 года стаў 46-гадовы Пітэр Эбдан. Роры Мак-Лаўду падчас турніру таксама было 46 гадоў, а Фергалу О'Браену — 45. Самым маладым гульцом, які патрапіў на сусветнае спаборніцтва, стаў 17-гадовы Янь Бінтаа. Кітаец, якому на момант пачатку чэмпіянату было 17 гадоў і 2 месяцы, стаў другім самым маладым снукерыстам у гісторыі Крусібла і быў блізкі да рэкорднага дасягнення Лукі Брэсэля, які дэбютаваў на чэмпіянаце свету ў 2012 годзе ва ўзросце 17 гадоў і 45 дзён. Чжоу Юэлуну падчас спаборніцтва было 19 гадоў, а Луку Брэсэлю — 22.

Ніжэй прадстаўлена табліца, якая дэманструе статыстыку выступленняў удзельнікаў спаборніцтва на ўсіх папярэдніх чэмпіянатах свету.

## Катыроўкі букмекераў 
15 красавіка, у дзень пачатку чэмпіянату свету, але да пачатку першага матча афіцыйны спонсар турніру кампанія Betfred выставіла наступныя каэфіцыэнты на перамогу ўдзельнікаў ва ўсім чэмпіянаце.

## Расклад і кошт квіткоў 
Чэмпіянат свету 2017 года пройдзе на працягу 17 дзён (з суботы 15 красавіка па панядзелак 1 мая) за двума сталамі (паўфіналы і фінал пройдуць за адным сталом) на арэне тэатру Крусібл у Шэфілдзе, Англія. Кожны дзень на чэмпіянаце будзе праходзіць па тры ці дзве гульнявыя сесіі. Кошт квіткоў на матчы спаборніцтва залежыць ад стадыі турніру, сесіі (чым пазней пачынаецца сесія, тым даражэй каштуюць квіткі), дня тыдня (часам у выходныя дні квіткі каштуюць даражэй). На матчы першага раунда квіткі каштуюць ад £20 да £35, на матчы другога раунда — ад £25 да £35, на чвэрцьфіналы — ад £35 да £45, на паўфіналы — ад £45 да £55, на фінальны паядынак — ад £65 да £80.

## Асноўная сетка 
## Брэйкі, вышэйшыя за 50 ачкоў 
Ніжэй прадстаўлены ўдзельнікі, упарадкаваныя па іх найвышэйшай серыі на турніры. Насупраць пералічаны ўсе соценныя і паўсоценныя брэйкі кожнага гульца.

## Статыстыка турніру 
### Статыстыка гульцоў 
## Змены ў рэйтынгу 
У табліцы прадстаўлены змены ў сусветным рэйтынгу ў рамках топ-64 пад дзеяннем вынікаў чэмпіянату свету.

## Крыніцы 
## Спасылкі 
* Чэмпіянат свету 2017 на Snooker.org 
* Статыстыка чэмпіянату свету 2017 на CueTracker.net 


Катэгорыя:2017 год у снукеры
Катэгорыя:Спорт у Англіі ў 2017 годзе
Катэгорыя:Снукерны сезон 2016/2017
Катэгорыя:Снукерныя турніры ў Англіі
Катэгорыя:2017 год у Шэфілдзе
Катэгорыя:Красавік 2017 года
Катэгорыя:Май 2017 года